قزل قەور
قزل قەور گوندێکە، کەوتووەتە گوندستانی ھولەسو، ناوچەی ناوەندی شارستانی ساینقەڵا، شارستانی ساینقەڵا، پارێزگای ئازەربایجانی ڕۆژاوا، ڕۆژھەڵاتی کوردستان.

ناو 
ناوی ئەم گوندە لە دوو وشە پێکھاتووە (قزل) بە زمانی تورکی واتای (زێڕ - ئاڵتوون) و وشەی (قەور یان قەبر) بە واتای (گۆڕ) بەسەریەکەوە واتای گۆڕی ئاڵتوون، ئەمەش دەگەڕێتەوە بۆ ئەو شوێنەوارانەی کە لەم گوندەدا ھەیە.

جوگرافیا 

قزل قەور لە باکوور ھاوسنوورە لەگەڵ گوندی تورک وێران و لە باشوور لەگەڵ گوندی حەسەنلو و لە ڕۆژھەڵات
لەگەڵ گوندی گەیزەولە لە ڕۆژاوا لەگەڵ گوندی ئاغاجاری.

مێژوو

شوێنەوار 
بەپێی وتەی خەڵکی گوندەکە شوێنەوارێکی زۆر لە گوندەکەدا ھەیەو تەنانەت بووەت ھۆی سەر لێتێکدان لە زانایانی شوێنەوار ناس.
 پیرمەحمود شوێنەوارێکە دەکەوێتە باکووری گوندەکەوە و چەند شوێنەوارناسێکی نەناسراو کاری پشکنینیان تیاکرد و چاڵیان ھەڵکەند کە بەشێوەیەکی سەر سوڕھێنەرانە بووە ھۆی ھاتنی ئاوێکی زۆر کە لە ئێستادا سەرچاوەی ئاوی گوندەکەیە.
 کونە ھەنگ یان قەڵای ھەنگ قەڵایەکە کەوتوەتە ئەم گوندەوە و زۆرێک ھەنگی تیایە بەڵام بەھۆی سەختی شوێنەکەی تا ئێستا کەمێک ھەنگوینی لێدەرھاتووە.

دانیشتوان
 بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٤٦) کەس و (٢٦) خێزان بووە.
 پێکھاتەی دانیشتوانی ئەم گوندە تەواوی کوردن و لە کوردە موکریەکانن.
 بە زمانی کوردی شێوەزاری موکریانی دەدوێن.

ئەمانەش ببینە 

 پێڕستی گوندەکانی ساینقەڵا

پەراوێزەکان 

شارستانی ساینقەڵا
ساینقەڵا
ساینقەڵا
گوندەکانی شارستانی ساینقەڵا